Abel Gabuza

Abel Gabuza (født 23. mars 1955 i Alexandra i Sør-Afrika, død 17. januar 2021 i Durban) var en sørafrikansk katolsk prelat og koadjutor-erkebiskop av erkebispedømmet Durban fra 9. desember 2018 og til sin død. Før dette var han biskop av Kimberley fra 2010 til 2018.


== Liv og virke ==


=== Bakgrunn ===
Gabuza var barn i en søskenflokk på seks. Faren døde da han var ung, og moren sendte ham på internatskole for å gi ham tryggere oppvekstvilkår enn i den township han kom fra. Han studerte ved St. Paul Minor Seminary og St. Peter Major Seminary, begge i Hammanskraal, med et avbrudd etter førsteåret for å arbeide i fabrikk, og så ved National Major Seminary of St. John Vianney. 


=== Prest ===
Han ble presteviet for erkebispedømmet Pretoria den 15. desember 1984. Han var menighetsprest fra 1985 til 1987. Året 1987–1988 tok han master i teologi ved Jesuit School of Theology, University of Berkeley, California. Så underviste han ved St. Paul Preparatory Seminary i Hammanskraal, og var dets rektor fra 1991 til 1994. Så arbeidet fra fra 1995 i menighet, til han i 1999 ble generalvikar for erkebispedømmet Pretoria og i 2009 apostolisk administrator der.


=== Biskop av Kimberley ===
Pave Benedikt XVI utnevnte ham til biskop av Kimberley den 23. desember 2010. Han ble bispeviet 19. mars 2011 av Jabulani Adatus Nxumalo, erkebiskop av Bloemfontein. Han ble leder av bispekonferansens kommisjon for Rettferdighet og Fred og gikk inn for å sikre arbeidernes pensjonsfond fra regjeringsinnblanding og for helsevern av gruvearbeiderne.


=== Koadjutor-erkebiskop av Durban ===
Den 9. desember 2018 utnevnte Pave Frans ham til koadjutor erkebiskop av Durban med tanke på fremtidig etterfølgelse av kardinal Wilfrid Fox Napier.På et møte i februar 2019 i Vatikanet om arbeidet mot seksuelt misbruk av mindreårige markerte Gabuza uenighet med dem som mente at problemene ikke var fremtredende i Afrika, og sa at seksuelt misbruk ved familiemedlemmer fremdeles var mye av en «hemmelighet». Hva gjaldt kleresiet fremholdt han at «misbruk av mindreårige kan ikke så lett avferdighes som et vestlig fenomen». I april 2020 uttrykte han støtte til regjeringens restriksjoner angjeldende almene ansamlinger, derunder gudstjenester, som tiltak mot Covid-19-pandemien og bad prestene om å finne kreative løsninger. Han sa: «Kristi kirke startet lite i antall i hjemmene, ikke i store strukturer som vi har i dag. På et vis vender vi tilbake til våre røtter fordi hver familie er en huskirke. Når vi samles på søndager og andre dager, gjør vi det i forskjellige huskirker.» (The Church of Christ started small in homes not in big structures that we have today. In a way we are going back to our roots because each family is a domestic Church. When we come together on Sundays or any other day we gather as various domestic churches.)Han har også gått inn for allianser for å bekjempe AIDS/HIV og kjønnsbasert vold med et program tiltenkt implementert i lokale taverner.


=== Død ===
Han døde av covid-19 den 17. januar 2021 i en alder av 65 år på Durbans  Hillcrest Hospital.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Serafino Vannutelli (1834-1915) *1869
Kardinal Domenico Serafini (1852-1918) *1900
Kardinal Pietro Fumasoni Biondi (1872-1960) *1916
Erkebiskop Martin Lucas (1894-1969) *1945
Erkebiskop Denis Eugene Hurley (1915-2004) *1947
Kardinal Wilfrid Fox Napier (1941-2014) *1981
Erkebiskop Jabulani Adatus Nxumalo (1944-) *2002
Erkebiskop Abel Gabuza


== Noter ==


== Referanser ==